Kultuuriministri 16. aprilli 2019.a määruse nr 14 „Film Estonia toetuskava“ muutmine
Vastu võetud kultuuriministri 14.04.2026 määrusega nr 6

Määrus kehtestatakse riigieelarve seaduse § 531 lõike 1 alusel.

Kultuuriministri 16. aprilli 2019. a määruses nr 14 „Film Estonia toetuskava“ tehakse järgmised muudatused:

1)	paragrahvi 1 lõige 4 muudetakse ning sõnastatakse järgmiselt:
„(4) Määrust ei kohaldata taotlejale ja partnerile, kellele Euroopa Komisjoni või Euroopa Kohtu eelneva otsuse alusel, millega Eesti riigi poolt antud abi on tunnistatud ebaseaduslikuks või väärkasutatuks ja ühisturuga kokkusobimatuks, on esitatud seni täitmata korraldus abi tagasi maksta.“;

2)	paragrahvi 4 lõike 1 punktis 5, § 8 lõike 5 punktides 1 ja 2, § 10 lõike 2 punktis 5, lõike 3 punktides 2 ja 3, lõike 4 punktides 2 ja 3, lõike 6 punktides 2 ja 3 ning lõike 8 punktis 1 asendatakse sõna „kvaliteet-telesari“ sõnadega „lavastuslik seriaal“ vastavas käändes;

3)	paragrahvi 5 lõiget 2 täiendatakse punktiga 51 järgmises sõnastuses:
„51) tema põhitegevusala on audiovisuaalsete teoste tootmine;“;

4)	paragrahvi 5 lõike 2 punkt 6 muudetakse ning sõnastatakse järgmiselt:
„6) ta on tegutsenud käesoleva lõike punktis 51 nimetatud põhitegevusalal vähemalt viimased kaks aastat enne taotluse esitamist ning tema põhitegevusalaga seotud majandustegevus ei ole nimetatud perioodil lõppenud ega peatunud;“;

5)	paragrahvi 6 lõike 3 punktis 2 asendatakse sõna „seisukirjeldus“ sõnaga „sisukirjeldus“;

6)	paragrahvi 6 lõike 3 punkt 4 muudetakse ning sõnastatakse järgmiselt:
„4) režissööride ja produtsentide filmograafia;“;

7)	paragrahvi 6 lõike 3 punkt 8 muudetakse ning sõnastatakse järgmiselt:
„8) audiovisuaalse teose koondeelarve ja rahastusplaan eurodes, millest nähtub, et audiovisuaalse teose kaasfinantseerijate rahaline panus koos taotletava toetusega moodustab taotlemise hetkel vähemalt 70% audiovisuaalse teose üldeelarvest;“;

8)	paragrahvi 6 lõike 3 punkt 11 muudetakse ning sõnastatakse järgmiselt:
„11) audiovisuaalse teose kaasfinantseerijate ingliskeelsed kinnituskirjad selle kohta, et on täidetud käesoleva lõike punktis 8 nimetatud nõue;“;

9)	paragrahvi 6 lõike 3 punkt 12 muudetakse ning sõnastatakse järgmiselt:
„12) partneri kinnituskiri audiovisuaalse teose autori varaliste autoriõiguste üleandmise või litsentseerimise kohta partnerile;“;

10)	paragrahvi 8 lõige 4 muudetakse ning sõnastatakse järgmiselt:
„(4) Personalikulu hulka loetakse taotleja või alltöövõtja või partneri Eesti maksuresidentidest töötajate töölepingu või võlaõigusliku lepingu alusel töö eest makstav tasu koos sellelt tasutud maksude ja maksetega.“;

11)	paragrahvi 8 lõike 6 punkt 7 tunnistatakse kehtetuks; 

12)	paragrahvi 8 lõiget 6 täiendatakse punktiga 9 järgmises sõnastuses:
„9) päevaraha.“;

13)	paragrahvi 10 lõike 2 punktis 3 asendatakse number „250000“ numbriga „150000“;

14)	paragrahvi 10 lõike 2 punktis 5 asendatakse number „200000“ numbriga „100000“;

15)	paragrahvi 10 lõike 3 punktis 2 asendatakse number „70000“ numbriga „50000“;

16)	paragrahvi 10 lõikes 4 tehakse järgmised muudatused:
1)	asendatakse tekstiosa „20%“ tekstiosaga „30%“; 
2)	punktis 1 asendatakse tekstiosa „200000 kuni 400000“ tekstiosaga „200000 kuni 500000“;
3)	punktis 2 asendatakse tekstiosa „70000 kuni 100000“ tekstiosaga „50000 kuni 150000“;
4)	punktis 3 asendatakse tekstiosa „30000 kuni 50000“ tekstiosaga „30000 kuni 80000“;

17)	paragrahvi 10 lõige 5 tunnistatakse kehtetuks;

18)	paragrahvi 10 lõikes 6 asendatakse tekstiosa „30%“ tekstiosaga „40%“;

19)	 paragrahvi 10 lõige 7 muudetakse ning sõnastatakse järgmiselt:
„(7) Toetuse andja võib suurendada käesoleva paragrahvi lõikes 4 sätestatud toetuse osakaalu 40 protsendini, kui projekti on kaasatud vähemalt kaks Eesti loomingulist töötajat.“;

20)	paragrahvi 10 lõike 8 punkti 1 täiendatakse pärast sõna „kõrvalosas“ sõnadega „, kaskadööride koordinaator“;

21)	paragrahvi 10 lõike 8 punkti 4 täiendatakse pärast sõna „komposiitija“ sõnadega „, visuaalefektide režissöör“;

22)	paragrahvi 11 lõikes 1 asendatakse number „30“ numbriga „40“;

23)	paragrahvi 11 lõikes 5 asendatakse tekstiosa „kuni viis tööpäeva“ tekstiosaga „kuni kümme tööpäeva“;

24)	paragrahvi 17 täiendatakse lõikega 11 järgmises sõnastuses:
„(11) Toetuse saaja esitab vahearuande juhul, kui toetuse andja on sellise kohustuse taotluse rahuldamise otsuses sätestanud.“;
 
25)	 paragrahvi 17 lõiget 7 täiendatakse punktiga 51 järgmises sõnastuses:
„51) informatsioonilistel eesmärkidel kasutamiseks vähemalt viis digitaalset fotot audiovisuaalse teose kohta ning partneri kinnituskiri nõusoleku kohta fotode kasutamiseks;“;

26)	paragrahvi 17 lõike 7 punkt 7 muudetakse ning sõnastatakse järgmiselt:
„7) personalikulude tasumist ning nendega seotud maksude ja maksete tasumist tõendavat dokumenti.“;

27)	 paragrahvi 19 täiendatakse punktiga 11 järgmises sõnastuses:
„11) tagama, et audiovisuaalse teose võtted algavad hiljemalt ühe aasta jooksul taotluse rahuldamise otsuse tegemisest;“;

28)	 paragrahvi 19 punkt 4 muudetakse ning sõnastatakse järgmiselt:
„4) pidama projekti abikõlblike kulude, mitteabikõlblike kulude ja tulude kohta eraldi raamatupidamisarvestust;“;

29)	 paragrahvi 19 punkt 10 muudetakse ning sõnastatakse järgmiselt:
„10) tagama, et partner kasutab audiovisuaalse teose algus- või lõputiitrites Film Estonia ja toetuse andja logo ning esitama nõude täitmise kontrollimiseks enne teose avalikustamist lingi valminud teosest.“;

30)	paragrahvi 23 lõige 1 muudetakse ja sõnastatakse järgmiselt:
„(1) Käesoleva määruse alusel antud toetuse tagasinõudmisele ja -maksmisele kohaldatakse riigieelarve seaduse §-i 55 ning § 551 lõikeid 1 ja 2. Lisaks riigieelarve seaduse § 551 lõikes 1 nimetatud alustele võib toetuse andja teha otsuse toetuse osalise või täieliku tagasinõudmise kohta, kui:
1)	toetust on kasutatud ja makstud mitteabikõlbliku kulu hüvitamiseks;
2)	kuludokumente on kasutatud muu toetuse kuludokumendina;
3)	vahe- või lõpparuanne ei ole esitatud tähtajaks;
4)	toetuse andmine ei ole kooskõlas riigiabi reeglitega.“;

31)	paragrahvi 23 lõiked 3-14 tunnistatakse kehtetuks.

				
Heidy Purga						
minister						

Merilin Piipuu
kantsler